PMIndiaData/PMIndiaSum huggingface dataset:
பிரதமரின் மனதின் குரல் நிகழ்ச்சிக்கு ஆலோசனைகள் வரவேற்பு

இம்மாதம் நடைபெற உள்ள மனதின் குரல் நிகழ்ச்சிக்கு பிரதமர் திரு. நரேந்திர மோடி ஆலோசனைகள் வழங்குமாறு கேட்டுக்கொண்டு உள்ளார். இது குறித்து பிரதமர் தெரிவித்தாவது:- இம்மாதம் பிப்ரவரியில் நடைபெற உள்ள மனதின் குரல் வானொலி நிகழ்ச்சி குறித்து யோசனை செய்து கொண்டு இருந்தேன். பள்ளி தேர்வுகளுக்காகவும் இந்திய பணி தேர்வுகளுக்காகவும் தயாராகி கொண்டு இருக்கும் மாணவர்களுடன் ஏன் இந்த நிகழ்ச்சியை பகிர்ந்து கொள்ள கூடாது? மாணவர்கள், பெற்றோர்கள், ஆசிரியர்கள் தேர்வுக்கு தயார் செய்து கொண்டு இருக்கும் இளைஞர்களை ஊக்குவிக்கும் வகையில் உங்கள் அனுபவங்களை பகிர்ந்து கொள்ளுங்கள். எப்போதும்போல உங்களுடைய எண்ணங்களையும் நிகழ்ச்சியின் போது பகிர்ந்து கொள்வேன் என்று பிரதமர் தெரிவித்துள்ளார்.
பாபா பைத்யநாத் கோவிலில் பிரதமர் பூஜை செய்து வழிபட்டார்

பிரதமர் திரு நரேந்திர மோடி, ஜார்க்கண்ட் மாநிலம் தேவ்கரில் உள்ள பாபா பைத்யநாத் கோவிலில் பூஜை செய்து வழிபட்டார். பிரதமர் வெளியிட்டுள்ள ட்விட்டர் பதிவில்: “பாபா பைத்யநாத் கோவிலில் தரிசனம் மற்றும் வழிபாடு செய்தேன், சர்வமும் சிவமயம்” என்று தெரிவித்துள்ளார்.
தந்தேரஸ் பண்டிகையை முன்னிட்டு நாட்டு மக்களுக்கு பிரதமர் வாழ்த்து

தந்தேரஸ் பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “धनतेरस की हार्दिक शुभकामनाएं। அனைவருக்கும் தந்தேரஸ் வாழ்த்துகள். அனைவரது வாழ்விலும் இந்த நாள் மகிழ்ச்சியையும், நல்ல ஆரோக்கியத்தையும் வளமையையும் வழங்கட்டும்” என்று பிரதமர் குறிப்பிட்டுள்ளார்.
கடற்படை தினத்தை முன்னிட்டு இந்திய கடற்படைக்கு பிரதமர் வாழ்த்து

கடற்படை தினத்தை முன்னிட்டு இந்திய கடற்படை வீரர்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “வீரம் நிறைந்த நமது கடற்படை வீரர்களுக்கும், அவர்களது குடும்பத்தினருக்கும் கடற்படை தின வாழ்த்துக்கள். இந்திய கடற்படை வீரர்கள் அச்சமின்றி நமது கடற்கரைகளைப் பாதுகாக்கின்றனர், மேலும் தேவைப்படும் போதெல்லாம் நம் நாட்டு மக்களுக்கு உதவி வருகின்றனர். பல நூற்றாண்டுகளாக இருந்துவரும் இந்தியாவின் வளமான கடல் பாரம்பரியத்தையும் நாம் நினைவுகூர்வோம்”, என்று பிரதமர் தமது வாழ்த்துச் செய்தியில் கூறியுள்ளார்.
தேசிய அறிவியல் தினத்தையொட்டி விஞ்ஞானிகளுக்கு பிரதமர் வாழ்த்து: அறிவியல் துறைக்கு அளித்த பங்களிப்புக்காக சர் சி.வி. ராமனுக்கு புகழாரம்

தேசிய அறிவியல் தினத்தையொட்டி, விஞ்ஞானிகளுக்கு பிரதமர் திரு.நரேந்திர மோடி வாழ்த்து தெரிவித்துள்ளார். மேலும், அறிவியல் துறைக்கு அளித்த பங்களிப்புக்காக சர் சி.வி. ராமனுக்கு புகழஞ்சலி செலுத்துவதாக பிரதமர் தெரிவித்துள்ளார். இதுதொடர்பாக பிரதமர் வெளியிட்டுள்ள செய்தியில், “தேசிய அறிவியல் தினத்தில், நமது விஞ்ஞானிகள் சமூகத்தினருக்கு எனது மனமார்ந்த வாழ்த்துகள். நாட்டை கட்டமைப்பதிலும், முன்னேற்றுவதிலும் அவர்களின் பங்களிப்பு முக்கியத்துவம் வாய்ந்தது. அறிவியல் துறைக்கு தலைசிறந்த பங்களிப்பை அளித்ததற்காக சர் சி.வி.ராமனுக்கு நாம் புகழாரம் சூட்டுகிறோம். அவரது பங்களிப்பு, அடுத்துவரும் சந்ததியினருக்கு அறிவியல் மீதான ஆர்வத்தை தூண்டுகிறது,” என்று தெரிவித்துள்ளார்.
பிரதமர் புதுதில்லியில் உள்ள தமது இல்லத்தில் இளைஞர்களுடன் ரக்ஷா பந்தன் கொண்டாடினார்

பிரதமர் திரு நரேந்திர மோடி, புதுதில்லியில் உள்ள தமது இல்லத்தில் இளைஞர்களுடன் ரக்ஷா பந்தன் கொண்டாடினார். பிரதமர் கொண்டாட்டம் குறித்து ட்விட்டரில் பகிர்ந்து கூறியுள்ளதாவது; “இந்த இளைஞர்களுடன் மிகவும் சிறப்பான ரக்ஷா பந்தன்….”
கான்பூர் மெட்ரோ ரயில் திட்டத்தை தொடங்கி வைக்க டிசம்பர் 28-ம்தேதி பிரதமர் கான்பூர் செல்கிறார்.

பிரதமர் திரு. நரேந்திர மோடி டிசம்பர் 28-ம் தேதி கான்பூர் சென்று, பகல் 1.30 மணியளவில், முடிக்கப்பட்ட கான்பூர் மெட்ரோ ரயில் திட்டத்தை தொடங்கி வைக்கிறார். இந்த நிகழ்ச்சியில், பினா-பங்கி பல்லுற்பத்தி பைப்லைன் திட்டத்தையும் பிரதமர் தொடங்கி வைக்கிறார். இதற்கு முன்பாக, 11 மணியளவில், ஐஐடி கான்பூரின் 54-வது பட்டமளிப்பு விழாவில் பிரதமர் கலந்து கொள்கிறார். நகர்ப்புற போக்குவரத்தை மேம்படுத்துவது பிரதமர் கவனம் செலுத்தி வரும் முக்கிய அம்சங்களில் ஒன்றாகும். பணி முடிக்கப்பட்ட கான்பூர் மெட்ரோ ரயில் திட்டத் தொடக்கவிழா இத்திசையில் மற்றொரு நடவடிக்கையாகும். ஐஐடி கான்பூரில் இருந்து மோதி ஜீல் வரையிலான 9 கி.மீ. தூர பிரிவு முடிக்கப்பட்டுள்ளது. கான்பூர் மெட்ரோ ரயில் திட்டத்தை பார்வையிடும் பிரதமர், ஐஐடி மெட்ரோ நிலையத்திலிருந்து கீதா நகர் வரை பயணம் மேற்கொள்வார். கான்பூரில் மொத்த மெட்ரோ ரயில் தூரம் 32 கி.மீ ஆகும். இத்திட்டம் மொத்தம் ரூ.11,000 கோடியில் கட்டப்பட்டு வருகிறது. பினா-பங்கி பல்லுற்பத்தி பைப்லைன் திட்டத்தையும் பிரதமர் தொடங்கி வைக்கிறார். 356 கி,மீ தூரம் கொண்ட இத்திட்டம் ஆண்டுக்கு சுமார் 3.45 மில்லியன் மெட்ரிக் டன் உற்பத்தி திறன் கொண்டதாகும். மத்தியப் பிரதேசத்தின் பினா சுத்திகரிப்பு நிலையத்திலிருந்து, கான்பூரின் பங்கி வரையிலான திட்டம் ரூ.1500 கோடி செலவில் கட்டி முடிக்கப்பட்டுள்ளது. பினா சுத்திகரிப்பு நிலையத்திலிருந்து இப்பிராந்தியத்துக்கு பெட்ரோலியப் பொருட்கள் கிடைக்க இது உதவும். கான்பூர் ஐஐடி-யின் 54-வது பட்டமளிப்பு விழாவில் தலைமை விருந்தினராக பிரதமர் பங்கேற்கிறார். பட்டமளிப்பு விழாவில், அனைத்து மாணவர்களுக்கும், ஐஐடியில் தேசிய பிளாக்செயின் திட்டத்தின் கீழ் உருவாக்கப்பட்ட பிளாக்செயின் தொழில்நுட்பத்தின் மூலம் டிஜிடல் பட்டங்கள் வழங்கப்படுகின்றன. இந்த டிஜிடல் பட்டங்கள், போலியாகத் தயாரிக்க முடியாத அளவுக்கு பாதுகாப்பானவை என்று உலக அளவில் நிரூபிக்கப்பட்டுள்ளது. மேலும் விவரங்களுக்கு இந்த ஆங்கில செய்தி குறிப்பை காணவும்: https://www.pib.gov.in/PressReleasePage.aspx?PRID=1785330
பங்களாதேஷ் பிரதமரின் பாதுகாப்பு ஆலோசகர் ஓய்வு பெற்ற மேஜர் ஜெனரல் தாரிக் அகமத் சித்திக் பிரதமரை சந்தித்தார்

பங்களாதேஷ் பிரதமரின் பாதுகாப்பு ஆலோசகர் ஓய்வு பெற்ற மேஜர் ஜெனரல் தாரிக் அகமத் சித்திக் பிரதமரை இன்று சந்தித்தார். 2021 மார்ச்சில் தமது பங்களாதேஷ் பயணம் குறித்து நினைவுகூர்ந்த பிரதமர், பிரதமர் ஷேக் ஹசினாவுக்கு நல்வாழ்த்துக்களை தெரிவித்தார். இந்தியா – பங்களாதேஷ் நட்புறவை வலுப்படுத்தியதற்காகவும், கொவிட்-19 பெருந்தொற்று உள்ளிட்ட நெருக்கடியான காலங்களில் பங்களாதேஷுடன் உறுதியாக நின்றதற்காகவும் பிரதமருக்கு திரு.சித்திக் நன்றி தெரிவித்தார்.
உலக சமஸ்கிருத தினத்தன்று பிரதமர் வாழ்த்து

உலக சமஸ்கிருத தினத்தை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். சமஸ்கிருத மொழியை பரவலாக்குவதற்காக முயற்சி மேற்கொண்டவர்களுக்கு அவர் பாராட்டு தெரிவித்தார். சமஸ்கிருத மொழியின் முக்கியத்துவம் மற்றும் அழகு பற்றி மனதின் குரல் நிகழ்ச்சியில் அவர் விரிவாக உரையாற்றியிருந்த இரண்டு தருணங்களை பிரதமர் பகிர்ந்தார். இளைஞர்களிடையே இந்த மொழி புகழ்பெற்று வருவதையும் அவர் குறிப்பிட்டார். ட்விட்டர் பதிவில் சமஸ்கிருத மொழியில் இதனை பிரதமர் குறிப்பிட்டிருந்தார்.
கர்நாடகாவின் பல பகுதிகளில் மழை மற்றும் வெள்ள நிலவரம் குறித்து கர்நாடக முதல்வருடன் பிரதமர் பேச்சு

கர்நாடக மாநிலத்தின் பல பகுதிகளில் மழை மற்றும் வெள்ள நிலவரம் குறித்து, மாநில முதல்வர் திரு. எடியூரப்பாவிடம், பிரதமர் திரு.நரேந்திர மோடி பேசினார். இது குறித்து பிரதமர் டிவிட்டரில் விடுத்துள்ள பதிவில், ‘‘ கர்நாடகாவின் பல பகுதிகளில் மழை மற்றும் வெள்ள நிலவரம் குறித்து முதல்வர் எடியூரப்பாவிடம் பேசினேன். கர்நாடகாவில் வெள்ளத்தால் பாதிக்கப்பட்ட சகோதரிகள் மற்றும் சகோதரர்களுக்கு நாம் ஒற்றுமையுடன் துணை நிற்கிறோம். நடைபெற்று வரும் மீட்பு மற்றும் நிவாரண பணிகளுக்கு மத்திய அரசு முடிந்த அளவு அனைத்து உதவிகளும் வழங்கும் என உறுதி அளித்தேன்’’ என குறிப்பிட்டுள்ளார்.
காதர் கான் மறைவு – பிரதமர் இரங்கல்

காதர் கான் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார். காதர் கான் அவர்கள், தனது அருமையான நடிப்புத் திறனாலும் நகைச்சுவை உணர்வாலும், திரைப்படங்களின் போக்கை மாற்றி அமைத்தார். பல்வேறு சிறந்த திரைப்படங்களுடன் தொடர்புகொண்ட அவர், மிகச் சிறந்த திரைக்தை எழுத்தாளராக திகந்ழ்தார். அவரது மறைவு வருத்தம் அளிக்கிறது. அவரின் குடும்பத்தினருக்கும் ரசிகர்களுக்கும் எனது இரங்கலை தெரிவித்துக் கொள்கிறேன் என்று பிரதமர் கூறியுள்ளார்.
இல்லந்தோறும் மூவண்ணக்கொடி திட்டத்தில் மக்கள் உற்சாகம் காட்டுவதற்கு பிரதமர் பாராட்டு

இல்லந்தோறும் மூவண்ணக்கொடி ஏற்றும் திட்டத்தில் மக்கள் பெரும் உற்சாகத்துடன் பங்கேற்று வருவதாக பிரதமர் திரு நரேந்திர மோடி தெரிவித்துள்ளார். மக்களின் இந்த உணர்வு மற்றும் நாட்டின் ஒற்றுமை மற்றும் ஒருமைப்பாட்டை பிரதிபலிப்பதாக உள்ளது என்றும் அவர் கூறியுள்ளார். ரக்ஷாபந்தன் தினத்தையொட்டி தாம், இளைஞர்களுடன் கலந்துரையாடி, அவர்களுக்கு மூவண்ணக்கொடி வழங்குவது குறித்த வீடியோ ஒன்றையும் பிரதமர் பகிர்ந்துள்ளார். பிரதமர் வெளியிட்டுள்ள டுவிட்டர் பதிவில்: இந்தியர்கள் அனைவரும் மூவண்ணக்கொடியுடன் சிறப்பு பிணைப்பைக் கொண்டுள்ளனர். எனது அருமை இளம் நண்பர்களுக்கு, இன்று காலையில் மூவண்ணக்கொடியை வழங்கினேன். அவர்களது முகத்தில் கண்ட மகிழ்ச்சி இதன் சிறப்பை உணர்த்தியது! என்று குறிப்பிட்டுள்ளார். மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1851024
எச். எச். பிரமுக் சுவாமி மகாராஜ் மறைவு – குஜராதில் பிரதமர் இறுதி அஞ்சலி செலுத்தினார்

மறைந்த எச். எச். பிரமுக் சுவாமி மகாராஜுக்கு குஜராத் மாநிலம் சரங்பூரில் பிரதமர் திரு நரேந்திர மோடி தனது இறுதி மரியாதையை செலுத்தினார். எச். எச். பிரமுக் சுவாமி மகாராஜ் புனிதர் மட்டுல்ல மக்களுக்காக பாடுப்பட்டவர். எச். எச். பிரமுக் சுவாமி மகாராஜுக்கு எனது அஞ்சலியை செலுத்துகிறேன். அவர் நம்மை தொடர்ந்து வழி நடத்தி, வலிமை தரட்டும் என்று பிரதமர் கூறியுள்ளார்.
முசோரியில் உள்ள லால்பகதூர் சாஸ்திரி நிர்வாகத்திற்கான தேசிய அகடாமி (எல்.பீ.எஸ்.என்.ஏ.ஏ.) மற்றும்  நமீபியாவின் நமீபியா பொது நிர்வாகம் மற்றும் மேலாண்மை நிறுவனம் (என்.ஐ.பி.ஏ.எம்.) இடையே திறன் வளர்ப்பிற்கான புரிந்துணர்வு ஒப்பந்தம்

பிரதம மந்திரி திரு.நரேந்திர மோடி அவர்கள் தலைமையிலான மத்திய அமைச்சரவை, முசோரி, லால்பகதூர் சாஸ்திரி நிர்வாகத்திற்கான தேசிய அகடாமி (எல்.பீ.எஸ்.என்.ஏ.ஏ.) மற்றும் நமீபியாவின் நமீபியா பொது நிர்வாகம் மற்றும் மேலாண்மை நிறுவனம் (என்.ஐ.பி.ஏ.எம்.) இடையே, நமீபியா அரசு அலுவலர்களின் திறன் மேம்பாட்டிற்காகவும், இரு நிறுவனங்களும் பயன்பெறும் வகையிலான பிற பயிற்சி நடவடிக்கைகளுக்கான புரிந்துணர்வு ஒப்பந்தத்தில் கையெழுத்திடுவதற்கான தனது ஒப்புதலை அளித்தது. இந்த புரிந்துணர்வு ஒப்பந்தத்தின் மூலம், அகாடமி, என்.ஐ.பி.ஏ.எம்.-ற்கு நாட்டின் உயர் பொது சேவை அலுவலர்களுக்கான பயிற்சி நிறுவனத்தை நடத்துவதற்கான தனது அனுபவங்களை பகிர்ந்துக் கொள்ள உதவும். இந்த புரிந்துணர்வு ஒப்பந்தம், பொது நிர்வாகம் மற்றும் திறன் வளர்ப்பு பிரிவுகளில் இரு நாடுகளும் கூட்டாக செயலாற்றவும் உதவும்.
ஐதராபாதில் நடந்த டிஜிபிக்கள்/ஐஜிக்கள் மாநாட்டில் பிரதமர் கலந்துகொண்டார்

பிரதமர் மோடி இன்று ஐதராபாதில் உள்ள சர்தார் வல்லபபாய் பட்டேல் தேசிய காவலர் பயிற்சிக் கல்லூரியில் நடந்த டிஜிபிக்கள்/ஐஜிக்கள் மாநாட்டில் உரையாற்றினார். நவம்பர் 26ஆம் தேதி மும்பையில் நடந்த பயங்கரவாத தாக்குதலை நினைவுகூர்ந்த பிரதமர், காவல்துறையினர் எப்படி துணிச்சலாக பயங்கரவாதிகளுக்கு எதிராக போராடினார்கள் என்பதையும் குறிப்பிட்டார். மேலும் தேசத்தில் நலனுக்காக தன்னுயிர் நீத்த 33,000 காவல்துறை அதிகாரிகளையும் நினைவுகூர்ந்தார் இந்த வருடாந்திர மாநாடு, அது நடத்தப்படும் முறையில் பல்வேறு மாற்றங்களை கடந்து வந்திருப்பதாகவும், அனுபவங்களை பகிர்ந்துகொள்ள நல்லதொரு தளமாக திகழ்வதாகவும் பிரதமர் குறிப்பிட்டார். இதன்மூலம் கொள்கை முடிவுகளை எடுக்க ஆக்கபூர்வமான தரவுகள் கிடைப்பதாகவும் குறிப்பிட்டார். மாநாட்டில் முடிவுசெய்யப்பட்ட விஷயங்கள் சார்ந்து உறுதியாக எடுக்கப்பட வேண்டிய நடவடிக்கைகள் குறித்து பிரதமர் பேசினார். காவல்துறை பயிற்சி குறித்து கருத்து தெரிவித்த பிரதமர், மென்திறன் பயிற்சியும் இப்போது மிகவும் அவசியம் என்றும், அதுவும் பயிற்சியில் ஒரு அங்கமாக்கப்பட வேண்டும் என்றும் குறிப்பிட்டார். மனித மனவியல், நடத்தை மனவியல் போன்றவையும் பயிற்சியில் சேர்க்கப்பட வேண்டும் என்றார். அதோடு தலைமைப் பண்பும் அவசியம் எனக் குறிப்பிட்ட பிரதமர், இத்தகைய பண்புகளை காவல்துறை பணியாளர்களிடம் வளர்த்தெடுப்பது மூத்த அதிகாரிகளின் கடமை என்றார் சட்டம் ஒழுங்கைப் பற்றி பேசிய பிரதமர், ரோந்து செல்வதும், காவலர்கள் நேரடியாக சேகரிக்கும் தரவுகளும் சட்டம் ஒழுங்கிற்கு மிகவும் முக்கியம் என்றும் குறிப்பிட்டார். கூட்டு பயிற்சியின் மூலம் காவல் படையின் தரத்தை உயர்த்த முடியும் என நம்பிக்கை தெரிவித்த பிரதமர், தொழில்நுட்ப வளர்ச்சியும், மனித சக்தியின் பயன்பாடும் காவல்துறையின் தொடர் முன்னேற்றத்திற்கு மிகவும் முக்கியம் என்றார். ‘உங்கள் சேவையில் இந்திய காவல்துறை’ என்ற செயலியை பிரதமர் அறிமுகம் செய்துவைத்தார். மேலும் புலனாய்வுப் பிரிவில் சாதனை செய்த அதிகாரிகளுக்கு குடியரசுத் தலைவர் பதக்கங்களை பிரதமர் வழங்கினார். நிகழ்ச்சிக்கு முன்பாக, தேசிய காவல்துறை பயிற்சிக் கல்லூரியில் உள்ள தியாகிகள் நினைவிடத்தில் மலர்வளையம் வைத்து அஞ்சலி செலுத்திய பிரதமர், சர்தார் வல்லபபாய் சிலைக்கு மாலையிட்டு மரியாதை செலுத்தியதோடு மரக்கன்று ஒன்றையும் நட்டு வைத்தார்.
“இந்தியா-இஸ்ரேல் தொழில் துறை ஆராய்ச்சி-மேம்பாடு மற்றும் தொழில்நுட்ப புத்தாக்க நிதியம்” அமைப்பதற்கான புரிந்துணர்வு உடன்படிக்கைக்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், “இந்தியா-இஸ்ரேல் தொழில் துறை ஆராய்ச்சி மற்றும் மேம்பாடு மற்றும் தொழில்நுட்ப புத்தாக்க நிதியம் (I4F) அமைப்பதற்காக இந்தியா-இஸ்ரேல் இடையே மேற்கொள்ளப்பட்ட புரிந்துணர்வு ஒப்பந்தத்துக்கு ஒப்புதல் அளிக்கப்பட்டது. இந்த புரிந்துணர்வு ஒப்பந்தம், ஜூலை 2017-ல் இறுதிசெய்யப்பட்டது. இந்த நிதியத்துக்கு, இந்தியாவும், இஸ்ரேலும் தங்களது பங்களிப்பாக ஆண்டுக்கு தலா 4 மில்லியன் அமெரிக்க டாலர்களுக்கு இணையான தொகையை 5 ஆண்டுகளுக்கு வழங்கும். இந்தப் புத்தாக்க நிதியை, கூட்டு வாரியம் நிர்வகிக்கும். இந்த வாரியத்தில் ஒவ்வொரு நாட்டையும் சேர்ந்த 4 உறுப்பினர்கள் இடம்பெறுவார்கள். இந்த புரிந்துணர்வு ஒப்பந்தம், அறிவியல் மற்றும் தொழில்நுட்பத் துறையில், இருதரப்பு தொழில் துறை ஆராய்ச்சி மற்றும் மேம்பாடு மற்றும் புத்தாக்க ஒத்துழைப்பை ஊக்குவிக்கும். இதற்காக புத்தாக்க அல்லது தொழில்நுட்ப அடிப்படையிலான புதிய அல்லது மேம்படுத்தப்பட்ட பொருட்கள், சேவைகள் அல்லது நடவடிக்கைகளுக்கான கூட்டுத் திட்டங்களுக்கு ஆதரவு அளிக்கப்படும். இந்தத் திட்டங்கள் மூலம், நீர், வேளாண்மை, எரிசக்தி மற்றும் டிஜிட்டல் தொழில்நுட்பம் போன்ற பரஸ்பரம் பயனளிக்கக் கூடிய பிரிவுகளில் தொழில்நுட்ப புத்தாக்க நடவடிக்கைகளுக்கு வழிவகை ஏற்படும். இந்த ஒருங்கிணைந்த திட்டங்கள் மூலம், தனியார் தொழில் துறை, நிறுவனங்கள் மற்றும் ஆராய்ச்சி மேம்பாட்டு நிறுவனங்கள் உள்ளிட்டவற்றை உள்ளடக்கிய கூட்டமைப்பை ஏற்படுத்துவதற்கான அமைப்புரீதியான ஆதரவு அளிக்கப்படும். கூட்டு நிதியத்தின் ஆதரவுடன் மேற்கொள்ளப்படும் நடவடிக்கைகள் மூலம், இரு நாடுகளுக்கும் இடையே தொழில்நுட்ப-பொருளாதார ஒத்துழைப்பு அதிகரிக்கும். இதற்காக கூட்டாக உருவாக்கப்படும் தொழில்நுட்ப திட்டங்கள் மற்றும் தொழில்நுட்ப புத்தாக்க அடிப்படையிலான ஒத்துழைப்பில் முதலீடு செய்யப்படும். இது தேசிய மற்றும் சர்வதேச சந்தையைப் பயன்படுத்திக் கொள்ள இஸ்ரேல்-இந்திய கூட்டுத் திட்டங்களை ஊக்குவிப்பதற்காக இஸ்ரேல் மற்றும் இந்தியாவின் பலத்தை சமநிலைப்படுத்தும். இது கூட்டுத் திட்டங்களை செயல்முறை திறன் (“know-how”) என்ற நிலையிலிருந்து தொழில்நுட்ப திறன் வெளிப்பாடு (“show-how”) என்ற நிலைக்கு மாற்றி, அதனை ஊக்குவிப்பதற்கான ஒருங்கிணைந்த ஆதரவை அளிக்கும். இது இந்தியாவில் சுற்றுச்சூழல் அடிப்படையிலான புத்தாக்கம் மற்றும் தொழில்நுட்ப-தொழில்முனைவோர் திறனை வலுப்படுத்தவும், ஊக்கவும் செய்யும் என்று எதிர்பார்க்கப்படுகிறது. மேலும், இந்தியாவில் தொடங்குவோம் திட்டத்துக்கு நேரடியாக பங்களிப்பை வழங்கும்.
பிரதமர் திரு. நரேந்திர மோடி மற்றும் ருவாண்டாவின் தலைவர் எச்.இ. பால் ககாமே இடையே தொலைபேசி மூலம் உரையாடல்.

பிரதமர் திரு. நரேந்திர மோடி இன்று ருவாண்டாவின் தலைவர் எச்.இ. பால் ககாமேவுடன் தொலைபேசியில் உரையாடினார். பிரதமர் 2018ஆம் ஆண்டு ருவாண்டாவிற்கு சென்ற மறக்கமுடியாத சுற்றுப்பயணத்திற்கு பின்னர் இருதரப்பு உறவுகளில் ஏற்பட்டுள்ள முன்னேற்றம் குறித்து திருப்தி தெரிவித்தார். 2018 வருகையின் போது பிரதமர் மோடி பரிசளித்த 200 இந்திய மாடுகளை ருவாண்டா ஜனாதிபதி அன்புடன் நினைவு கூர்ந்தார், மேலும் ருவாண்டன் குழந்தைகளுக்குப் பால் கிடைப்பதை மேம்படுத்துவதில் அவை உதவியதாகவும், விவசாயிகளின் வருமானத்தை அதிகரிப்பதாகவும் விளக்கினார். கொவிட்-19 தொற்று நோயால் தலைவர்கள் தங்கள் நாட்டின் சுகாதார அமைப்புகள் மற்றும் பொருளாதாரங்களுக்கு ஏற்படும் சவால்கள் குறித்து விவாதித்தனர். நெருக்கடியை நிர்வகிக்கவும் குடிமக்களின் நல்வாழ்வை உறுதிப்படுத்தவும் அந்தந்த நாட்டில் எடுக்கப்பட்ட நடவடிக்கைகள் குறித்த தகவல்களை அவர்கள் பகிர்ந்து கொண்டனர். மேலும், தற்போதைய நெருக்கடியின் போது ஒருவருக்கொருவர் வெளிநாட்டிலுள்ள குடிமக்கள் அனைவருக்கும் அனைத்து ஆதரவையும் வழங்க தலைவர்கள் ஒப்புக்கொண்டனர். கொரோனா வைரசை எதிர்த்துப் போராடுவதற்கான ருவாண்டாவின் முயற்சிகளுக்கு மருத்துவ உதவி உட்பட அனைத்திற்கும் இந்தியாவின் உறுதியான ஆதரவை ருவாண்டன் ஜனாதிபதியிடம் பிரதமர் உறுதிப்படுத்தினார்.. ஜனாதிபதி ககாமின் தலைமையின் கீழ் நெருக்கடியைத் திறம்பட நிர்வகிப்பதையும், இந்தச் சவாலை எதிர்ப்பதில் ருவாண்டா மக்களின் உறுதியான தீர்மானத்தையும் அவர் பாராட்டினார். தற்போதைய நெருக்கடியின் போது ருவாண்டா மக்களின் ஆரோக்கியம் மற்றும் நல்வாழ்வுக்காக பிரதமர் தனது வாழ்த்துக்களைத் தெரிவித்தார்.
இந்திய சீரம் மையம் மற்றும் பாரத் பயோ டெக் நிறுவனத்தின் தடுப்பூசிகளுக்கு அனுமதி அளிக்கப்பட்டதற்காக, நாட்டு மக்களுக்கு பிரதமர் வாழ்த்து

இந்திய சீரம் மையம் மற்றும் பாரத் பயோ டெக் நிறுவனத்தின் தடுப்பூசிகளுக்கு இந்திய மருந்துகள் கட்டுப்பாட்டு ஆணையம்(DCGI) ஒப்புதல் அளித்துள்ளதை, கொரோனாவுக்கு எதிரான போரட்டத்தை வலுப்படுத்துவதில், ஒரு தீர்க்கமான திருப்புமுனை என பிரதமர் திரு நரேந்திர மோடி கூறியுள்ளார். தொடர் டிவிட்டுகளில், பிரதமர் கூறியதாவது: ‘‘தீவிர போராட்டத்தை வலுப்படுத்த, ஒரு தீர்க்கமான திருப்புமுனை! நாட்டில் கோவிட் இல்லாத ஆரோக்கியமான சூழலை விரைவுபடுத்த, @SerumInstIndia மற்றும்@BharatBiotech ஆகியவற்றின் தடுப்பூசிகளுக்கு இந்திய மருந்துகள் தரக் கட்டுப்பாட்டு இயக்குநரகம் (DCGI) ஒப்புதல் அளித்துள்ளது. இந்தியாவுக்கு வாழ்த்துக்கள். கடினமாக உழைக்கும் நமது விஞ்ஞானிகள் மற்றும் புதுமை படைப்பாளிகளுக்கு வாழ்த்துக்கள்.’’ ‘‘இந்தியாவில் தயாரிக்கப்பட்ட 2 கோவிட் தடுப்பூசிகளை அவசரக்கால பயன்பாட்டுக்கு ஒப்புதல் அளிக்கப்பட்டுள்ளது ஒவ்வொரு இந்தியரையும் பெருமிதம் கொள்ளச் செய்யும். இது, தற்சார்பு இந்தியா கனவை நிறைவேற்றும், நமது விஞ்ஞானிகளின் ஆர்வத்தை காட்டுகிறது. இதில் அக்கறை மற்றும் கருணை உள்ளது.’’ ‘‘நெருக்கடியான நேரத்திலும், சிறப்பான பணியை செய்ததற்காக, மருத்துவர்கள், மருத்துவ ஊழியர்கள், விஞ்ஞானிகள், காவலர்கள், துப்புரவுப் பணியாளர்கள் மற்றும் கொரோனா முன்கள பணியாளர்கள் அனைவருக்கும், நமது நன்றியை நாம் மீண்டும் வலியுறுத்துகிறோம். பல உயிர்களைக் காப்பாற்றியதற்காக நாம் அவர்களுக்கு எப்போதும், நன்றியுள்ளவர்களாக இருப்போம்.’’ ——
நேதாஜி சுபாஷ் சந்திரபோஸ் பிறந்த நாளில் அவருக்குப் பிரதமர் புகழாரம்

நேதாஜி சுபாஷ் சந்திரபோஸ் பிறந்த நாளில் அவருக்குப் பிரதமர் திரு. நரேந்திர மோடி புகழாரம் சூட்டினார். “நேதாஜி சுபாஷ் சந்திரபோஸ் பிறந்த நாளில் அவருக்கு நான் தலை வணங்குகிறேன். இந்திய சுதந்திரத்தை உறுதி செய்து கவுரவமான வாழ்க்கை நடத்த தம்மை அர்ப்பணித்துக்கொண்ட மாவீரராக அவர் விளங்கினார். அவரது எண்ணங்களை ஈடேற்றவும், வலுவான இந்தியாவை உருவாக்கவும் நாம் உறுதிபூண்டுள்ளோம்” என்று பிரதமர் கூறினார்.
காயமடைந்து லே மருத்துவமனையில் சிகிச்சை பெற்று வந்த வீரர்களுடன் பிரதமர் நடத்திய  கலந்துரையாடலின் தமிழாக்கம்

நண்பர்களே, உங்கள் அனைவருக்கும் வணக்கம் செலுத்துவதற்காக நான் இன்று வந்துள்ளேன். நீங்கள் மிகத் துணிச்சலுடன் போராடினீர்கள். நம்மை விட்டுப் பிரிந்த துணிச்சல் மிகு தீரர்கள் காரணமில்லாமல் செல்லவில்லை என்று சில நாட்களுக்கு முன்பு நான் கூறினேன். நீங்கள் அனைவரும் உரிய பதிலடி கொடுத்துள்ளீர்கள். நீங்கள், மருத்துவமனையில் இருப்பதால், 130 கோடி மக்கள் உங்களை எண்ணிப் பெருமிதம் கொண்டுள்ளனர் என்பது உங்களுக்குத் தெரியாமல் இருக்கலாம். உங்களது துணிச்சலும், தீரமும் புதிய தலைமுறையினர் அனைவருக்கும் ஒரு எழுச்சியை, ஊக்கத்தை ஏற்படுத்தியுள்ளது. அதுமட்டுமின்றி, உங்களது வீரமும், துணிச்சலும், இளம் தலைமுறையினருக்கு மட்டுமல்லாமல் நாட்டு மக்கள் அனைவருக்கும் நீண்டகாலத்துக்கு சிறந்த ஊக்கமாக இருக்கும். உலகம் தற்போதுள்ள நிலையைக் கருத்தில் கொண்டு, தீரமிக்க உங்களது வீரம் குறித்த செய்தி உலகத்தைச் சென்றடைந்துள்ளது. ஆற்றலுடன் நீங்கள் நின்ற விதத்தைக் கண்ட உலகம், யார் இந்த துணிச்சல் மிக்க வீரர்கள் ?, அவர்களது பயிற்சி என்ன?, அவர்களது தியாகம் எவ்வளவு உயர்ந்தது?, இந்த அர்ப்பணிப்பு எத்தகைய பாராட்டுக்குரியது? என அறிந்துகொள்ள விரும்புகிறது. உங்களது துணிச்சலைக் கண்டு உலகமே வியக்கிறது. உங்களுக்கு வணக்கம் செலுத்துவதற்காகவே, நான் இன்று இங்கு வந்திருக்கிறேன். உங்களைக் கண்டதுடன், உங்களைத் தொட்டதன் காரணமாக, நான் சக்தியுடனும், ஊக்கத்துடனும் திரும்பிச் செல்கிறேன். இந்தியா தன்னிறைவு பெறட்டும்; உலகின் எந்த சக்திக்கு முன்னாலும், இந்தியா தலைவணங்கியதில்லை. வருங்காலத்திலும், தலை வணங்காது!. உங்களைப் போன்ற தீரமிக்க வலுவான நண்பர்கள் இருக்கின்ற காரணத்தால்தான் இதை என்னால் கூறமுடிகிறது. நான் உங்களை வணங்குகிறேன். அதேசமயம், தீரமிக்க உங்களை ஈன்று, வளர்த்து, நாட்டுக்காகப் போராட உங்களை அனுப்பி வைத்த உங்களது வீரத்தாய்மார்களையும் நான் வணங்குகிறேன்!. அவர்களுக்கு நன்றி கூற வார்த்தைகள் இல்லை. நண்பர்களே, நீங்கள் விரைந்து குணமணைவீர்கள் என நான் நம்புகிறேன். இந்த ஒழுக்கமான சிந்தனை மற்றும் ஒத்துழைப்புடன் நாம் ஒன்றாக முன்னேறிச் செல்வோம். உங்களுக்கு நன்றி!
ரூ.3350 கோடி மதிப்பிலான வளர்ச்சித் திட்டங்களை வாரணாசியில் பிரதமர் துவக்கி வைத்தார்

வாரணாசியில் இன்று ரூ.3350 கோடி மதிப்பிலான வளர்ச்சித் திட்டங்களை பிரதமர் திரு. நரேந்திர மோடி துவக்கி வைத்தார். சுகாதாரம், துப்புரவு, நவீன நகரங்கள், போக்குவரத்து இணைப்பு, மின் சக்தி, வீட்டு வசதி மற்றும் பல்வேறு துறைகள் தொடர்பான திட்டங்களை அவர் துவக்கி வைத்தார். உத்தரப்பிரதேச ஆளுநர் திரு. ராம் நாயக், முதல்வர் திரு. யோகி ஆதித்யநாத் மற்றும் பிற பிரமுகர்கள் இந்நிகழ்ச்சியில் பங்கேற்றனர். புல்வாமா தீவிரவாத தாக்குதலில் நாட்டுக்காக தனது இன்னுயிரை ஈந்த வாரணாசியைச் சேர்ந்த மறைந்த திரு. ரமேஷ் யாதவுக்கு பிரதமர் அஞ்சலி செலுத்தினார். வாரணாசி புறநகரில் உள்ள ஆரே கிராமத்தில் நடைபெற்ற பொதுக் கூட்டத்தில் பேசிய பிரதமர், வளர்ச்சிக்காக தனது அரசு இரு துறைகளில் கவனம் செலுத்தி வருவதாகக் கூறினார். இதில் நெடுஞ்சாலை, ரயில்வே துறைகளில் உள்கட்டமைப்பை உருவாக்குதலும், மக்களுக்கு இந்த வளர்ச்சிப் பலன்கள் சென்றடைவதை உறுதி செய்வதும் இதில் அடங்கும். இதன் பின்னணியில் நிதிநிலை அறிக்கையின் போது பல்வேறு அறிவிப்புகள் வெளியிடப்பட்டன என்று தெரிவித்தார். இன்று துவங்கப்பட்ட திட்டங்கள் குறித்து பேசுகையில், இவை புதிய இந்தியாவில் வாரணாசியை மிக முக்கியமான மையமாக மாற்றுவதற்கான முயற்சியாகும் என்று பிரதமர் குறிப்பிட்டார். வாரணாசியில் இன்று டி.எல். டபிள்யு மையத்திலிருந்து மின்மயமாக்கப்பட்ட ரயிலை கொடியசைத்துத் துவக்கி வைத்ததை முன்னிட்டு, இந்தியாவில் உற்பத்தி செய்வோம் திட்டத்தின் கீழ் மேற்கொள்ளப்பட்டுள்ள இந்த முன்முயற்சி இந்திய ரயில்வேத் துறையின் திறனையும், வேகத்தையும் அதிகரிக்கும் என்று கூறினார். மேலும் கடந்த நான்கரை ஆண்டுகளில் ரயில்வே துறையை மேம்படுத்துவதற்காக பல்வேறு நடவடிக்கைகள் எடுக்கப்பட்டன. இதனை பிரதிபலிக்கும் வகையில், தில்லி முதல் வாரணாசி வரை பயணிக்கும் இந்தியாவின் முதல் அதிவேக ரயிலான “வந்தே பாரத்” விரைவு ரயில் சேவை துவங்கப்பட்டது. இந்தத் திட்டங்கள், போக்குவரத்தை எளிமைப்படுத்துவதுடன் வாரணாசி, பூர்வாஞ்சல் மற்றும் சுற்றியுள்ள பகுதிகளில் புதிய தொழில்கள் அமைக்கவும் வழிவகுக்கின்றன என்று பிரதமர் தெரிவித்தார். பல்வேறு திட்டங்களின் பயனாளிகளுக்கு பிரதமர் சான்றிதழ்களை வழங்கினார். பனாரஸ் இந்து பல்கலைக்கழகத்தின் இந்திய தொழில்நுட்ப பயிலரகத்தின் நூறு ஆண்டு நிறைவை முன்னிட்டு பிரதமர் சிறப்பு அஞ்சல் தலையை வெளியிட்டார். பனாரஸ் இந்து பல்கலைக்கழகத்தின் புற்றுநோய் மையமும் லெஹர்தாராவின் ஹோமி பாபா புற்றுநோய் மருத்துவமனையையும் பிகார், சத்தீஸ்கர், ஜார்க்கண்ட், மற்றும் அண்டை மாநிலங்களில் உள்ள நோயாளிகளுக்கு சிறந்த புற்றுநோய் சிகிச்சை வழங்கும் என்று பிரதமர் கூறினார். ஆயுஷ்மான் பாரத்தைப் பொறுத்தவரை உத்தரப்பிரதேசத்தில் 38,000 மக்கள் இந்தத் திட்டத்தின் பயன்களைப் பெற்றுள்ளனர் என்று தெரிவித்தார். மேலும் உத்தரப்பிரதேசத்தில் சுமார் 1 கோடியே 20 லட்சம் குடும்பங்கள் இத்திட்டத்தின் மூலம் பயனடைந்துள்ளதாகவும் குறிப்பிட்டார். பிரதமரின் விவசாய வெகுமதி நிதித் திட்டம் குறித்து பேசிய அவர், உத்தரப்பிரதேசத்தில் உள்ள சுமார் 2.25 கோடி ஏழை விவசாயிகளுக்கு இது உதவும் என்று கூறினார். பசுக்கள் மற்றும் அதன் சந்ததிகளின் பாதுகாப்பு மற்றும் வளர்ச்சிக்கான தேசிய காமதேனு நல ஆணையம் குறித்து பிரதமர் விவரித்தார். வாரணாசியில் அடிக்கல் நாட்டப்பட்ட திட்டங்கள், குறிப்பிட்ட காலத்திற்குள் நேரத்திற்கு நிறைவேற்றப்பட்டுள்ளதாக பிரதமர் குறிப்பிட்டார். பிறகு, மாற்றுத் திறனாளிகளுக்கு உதவும் உபகரணங்களையும், கருவிகளையும் அவர் வழங்கினார். சத்ரபதி சிவாஜி மகாராஜா ஜெயந்தியை முன்னிட்டு பிரதமர் தனது வாழ்த்துகளைத் தெரிவித்துக் கொண்டார்.
கர்நாடக மாநிலத்தின் முதலமைச்சர் திரு. சித்தராமையா தலைமையிலான  அனைத்துக் கட்சி பிரதிநிதிக் குழு, பிரதமர் திரு. நரேந்திர மோடியை இன்று சந்தித்தது.

கர்நாடகா, கோவா, மகாராஷ்டிரா ஆகிய மாநிலங்களுக்கு இடையே உள்ள மகாதாயி ஆற்று நீர் பிரச்சினைக்கு நடுவர் நீதிமன்றத்திற்கு அப்பாற்பட்டு தீர்வு காண பிரதமரின் குறுக்கீட்டை கோரியது. தற்போது இந்தப் பிரச்சினை நடுவர் நீதிமன்றத்திலும் உள்ளது. இந்த மூன்று மாநிலங்களிலும் உள்ள பல்வேறு அரசியல் கட்சிகளிடையே இது குறித்த ஒருமித்த கருத்து தேவை என்று பிரதமர் அப்போது ஆலோசனை கூறினார். நடுவர் நீதிமன்றத்திற்கு அப்பாற்பட்டு, இந்தப் பிரச்சினையைத் தீர்க்க இது அவசியம் என்றும் கூறினார். கர்நாடக மாநிலத்தின் குறிப்பாக அதன் வடக்குப் பகுதியில் வறட்சி நிலை காணப்படுவதாக குழு உறுப்பினர்கள் அப்போது தெரிவித்தனர். இது குறித்து ஆராய மத்திய அரசின் குழு ஒன்று அங்கு சென்று நிலைமையை ஆராயும் என்று பிரதமர் அப்போது தெரிவித்தார். சர்க்கரையின் விலை வீழ்ச்சி அடைந்ததையடுத்து, கரும்பு பயிரிடும் விவசாயிகளின் பிரச்சினைகளை இக்குழு எடுத்துக் கூறியது. நாட்டின் பல்வேறு இடங்களில் இந்தப் பிரச்சினை இருப்பதாகவும், அதை தீர்ப்பதற்கு மத்திய அரசு பல்வேறு நடவடிக்கைகளை எடுத்துக் கொண்டிருப்பதாகவும் பிரதமர் தெரிவித்தார். மல்பரி பயிரிடுவோரை பாதுகாக்க, இறக்குமதி செய்யப்படும் பட்டு இழைக்கு 30 சதவீத இறக்குமதி தீர்வையை உயர்த்த வேண்டும் என்று இக்குழு பிரதமரை கேட்டுக் கொண்டது. இது குறித்து ஆவன செய்வதாக பிரதமர் அப்போது உறுதியளித்தார். மத்திய அமைச்சர்கள் திரு. வெங்கையா நாயுடு, திரு. அனந்தகுமார், திரு. சதானந்த கவுடா, மக்களவையின் எதிர்க்கட்சித் தலைவர் திரு. மல்லிகார்ஜுன கார்கே ஆகியோர் உடனிருந்தனர். •••••••
பாபு ஜகஜீவன் ராம் பிறந்தநாளை முன்னிட்டு பிரதமர் அவருக்கு அஞ்சலி செலுத்தினார்

பாபு ஜகஜீவன் ராம் பிறந்தநாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார் இது தொடர்பாக பிரதமர் தனது டுவிட்டரில் கூறியிருப்பதாவது: " பாபு ஜகஜீவன் ராம் அவர்களின் பிறந்ததினத்தில் அவருக்கு எனது அஞ்சலிகள். சுதந்திரப் போராட்டத்தின் போதும் சுதந்திரத்திற்குப் பிறகும் அவரது பங்களிப்பை நம் தேசம் எப்போதும் நினைவில் வைத்திருக்கும். அவர் தனது நிர்வாகத் திறமை மற்றும் ஏழைகள் மீதான அக்கறைக்காக பெரிதும் பாராட்டப்பட்டவர்”